Eimuntas Nekrošius

Eimuntas Nekrošius (1952 m. lapkričio 21 d. Pažobrio kaime, Tytuvėnų raj. – 2018 m. lapkričio 20 d. Vilniuje) – lietuvių teatro režisierius, aktorius.

 Biografija 

1978 m. baigė režisūrą  A. Lunačiarskio teatro meno institute Maskvoje (Andrejaus Gončiarovo klasė). 1978–1979 m. – Kauno dramos teatro, 1979–1991 m. –  Lietuvos valstybinio Jaunimo teatro, 1993–1997 m. tarptautinio teatro festivalio LIFE režisierius. Nuo 1998 m. sausio 28 d. buvo  Viešosios įstaigos teatro "Meno fortas" steigėjas  ( su Nadežda Gultiajeva ir LR Kultūros m-ja) ir meno vadovas, režisierius. Dėstė Lietuvos Teatro ir muzikos akademijoje; Garbės daktaras (Doctor Honoris Causa, 2013 m.). 

1983 m. atliko Stasio Girėno vaidmenį filme „Skrydis per Atlantą“ (rež. Raimondas Vabalas), Tėvo vaidmenį filme „Neapykantos pamokos“ (rež. Antanas Maciulevičius).

Žmona – Nadežda Gultiajeva (scenografė), sūnūs Marius Nekrošius ( scenografas) ir Martynas Nekrošius.

 Kūrybos bruožai 
Ankstyvieji (1977–1978 m.) Eimunto Nekrošiaus spektakliai išsiskyrė raiškos novatoriškais būdais, savitu pasaulio ir teatro suvokimu. Jaunimo teatre kurtiems spektakliams būdinga vadinamoji režisūrinių įvaizdžių dramaturgija, sąsajos su esamuoju laiku, spektaklio, kaip meno kūrinio, autonomija, originalios, daugiareikšmės, emociškai paveikios metaforos ir įvaizdžiai. Vėlyvojoje kūryboje ieškoma naujų netradicinių režisūros ir scenografijos konceptualių sprendimų.

Eimunto Nekrošiaus spektakliai vieni pirmųjų iš Lietuvos rodyti užsienyje – 1984 m. tarptautiniame Belgrado teatro festivalyje BITEF, vėliau – daugelyje Europos šalių, Šiaurės ir Pietų Amerikoje, Azijoje, Australijoje.

 Režisuoti spektakliai 

 1977 – Š. Dileini „Medaus skonis“ – Vilniaus Jaunimo teatras;
 1978 – Saulius Šaltenis „Duokiškio baladės“ – Kauno dramos teatras;
 1978 – A. Čechovas „Ivanovas“ – Kauno dramos teatras;
 1980 – Grigorijus Kanovičius, S. Šaltenis „Katė už durų“ – Vilniaus Jaunimo teatras;
 1980 – V. Jelisejeva „Kvadratas“ – Vilniaus Jaunimo teatras;
 1981 – V. Korostyliovas, S. Šaltenis „Pirosmani, Pirosmani“ – Vilniaus Jaunimo teatras;
 1982 – S. Geda, K. Antanėlis “Meilė ir mirtis Veronoje” (pirmas variantas) – Vilniaus Jaunimo teatras;
 1983 – Č. Aitmatovas „Ilga kaip šimtmečiai diena“ – Vilniaus Jaunimo teatras;
 1986 – A. Čechovas „Dėdė Vania“ – Vilniaus Jaunimo teatras;
 1991 – N. Gogolis „Nosis“ – Vilniaus Jaunimo teatras;
 1994 – A. Puškinas „Mocartas ir Saljeris. Don Chuanas. Maras“ – festivalis LIFE;
 1995 – A. Čechovas „Trys seserys“ – festivalis LIFE;
 1996 – S. Geda, K. Antanėlis “Meilė ir mirtis Veronoje” (antras variantas) – festivalis LIFE;
 1997 – V. Šekspyras „Hamletas“ – festivalis LIFE;
 1999 – V. Šekspyras „Makbetas“ – „Meno fortas“;
 2000 – A. Čechovas „Žuvėdra“ – École des Mitres, tarptautinis projektas;
 2001 – V. Šekspyras „Otelas“ – „Meno fortas“;
 2002 – A. Čechovas „Ivanovas“ – teatras Argentina, Roma, Italija;
 2002 – Dž. Verdi opera „Makbetas“ – Teatro del Maggio Musicale Fiorentino, Florencija, Italija;
 2003 – K. Donelaitis „Donelaitis. Metai. Pavasario linksmybės“ – „Meno fortas“;
 2003 – K. Donelaitis „Donelaitis. Metai. Rudens gėrybės“ – „Meno fortas“;
 2003 – Dž. Verdi opera „Makbetas“ – Teatro Massimo di Palermo, Palermas, Italija;
 2003 – A. Čechovas „Vyšnių sodas“ – „Meno fortas“, Maskvos tarptautinis K. Stanislavskio fondas;
 2003 – Dž. Verdi opera „Makbetas“ – Didysis teatras, Maskva, Rusija;
 2004 – „Giesmių Giesmė“ pagal Senojo Testamento poemą – „Meno Fortas“;
 2005 – L. Desiatnikovo opera „Rozentalio vaikai“, V. Sorokino libretas – Didysis teatras, Maskva, Rusija.
 2006 – J. V. Gėtė „Faustas“ – „Meno fortas“, Nacionalinis dramos teatras
 2007 – Richard Wagner „Valkirija“ – Lietuvos nacionalinis operos ir baleto teatras
 2008 – „Ana Karenina“ (pagal Levą Tolstojų) – Teatro Storchi, Modena, Italija
 2008 – „Sakmė apie nematomąjį Kitežo miestą ir mergelę Fevroniją“ – Teatro Lirico di Cagliari, Italija; Didysis teatras Maskvoje, Rusija)
 2009 – „Idiotas“ (pagal Fiodorą Dostojevskį) – „Meno fortas“
 2010 – Charles Gounod „Faustas“ – „La Scala“, Milanas, Italija
 2011 – Albert Camus „Kaligula“ – „Nacijų teatras“, Maskva, Rusija
 2011 – Giuseppe Verdi „Otelas“ – Lietuvos nacionalinis operos ir baleto teatras
 2012 – Dante Alighieri „Dieviškoji komedija“ – „Meno fortas“
 2012 – Dante Alighieri „Rojus“ – „Meno fortas“
 2014 – „Jobo knyga“ – „Meno fortas“
 2015 – Aleksandras Puškinas „Borisas Godunovas“ – Lietuvos nacionalinis dramos teatras
 2015 – „Bado Meistras“ (pagal Franzą Kafką) – „Meno fortas“
 2016 – Adomas Mickevičius „Vėlinės“ – „Teatr Narodowy“, Varšuva, Lenkija
 2017 – A.Čechovas „Ivanovas“ – HNK Kroatijos Nacionalinis Teatras, Zagrebas, Kroatija
 2017 – „Cinkas. Zn“ (pagal Svetlanos Aleksijevič romanus) – „Meno Fortas“, Valstybinis Jaunimo Teatras 
 2018 – Saulius Šaltenis „Kalės vaikai“ – Klaipėdos dramos teatras
 2018 – Witold Gombrowicz „Jungtuvės“ – „Teatr Narodowy“, Varšuva, Lenkija

 Svarbesni apdovanojimai 

 1983 – LTSR valstybinė premija;
 1987 – TSRS valstybinė premija (su kitais);
 1988 – laikraščio „Politiki“ prizas už geriausią režisieriaus darbą, Belgradas, Jugoslavija;
 1991 – Taorminos menų komiteto (Italija) ir Europos teatro sąjungos specialus prizas už nuopelnus teatro menui;
 1994 – Lietuvos teatro sąjungos prizas geriausiam metų režisieriui;
 1994 – Tarptautinės Baltijos Asamblėjos meno premija;
 1994 – Taorminos menų komiteto ir Europos teatro sąjungos Naujosios Teatro realijos premija;
 1995 – festivalio „Baltijskij dom“ už geriausią režisieriaus darbą, Sankt Peterburgas, Rusija;
 1996 – Ubu premija už geriausią sezono spektaklį parodytą Italijoje;
 1997 – Nacionalinė kultūros ir meno premija;
 1997, 1999, 2004 – prizai „Ausinė kaukė“ už geriausius užsienio spektaklius parodytus Rusijoje, Maskva;
 1998 – Lietuvos teatro sąjungos prizas geriausiam metų režisieriui;
 1998 – Lietuvos didžiojo kunigaikščio Gedimino ordino Komandoro kryžius;
 1999 – LR Vyriausybės premija;
 1999 – festivalio „Kontakt“ premija geriausiam spektakliui, Torunė, Lenkija;
 2000 – Lietuvos nepriklausomybės medalis;
 2001 – Lenkijos Ordino už nuopelnus Riterio kryžius;
 2001 – Sarajevas (Bosnija ir Hercegovina) Mess festivalio prizai geriausiam spektakliui ir geriausiam režisieriui;
 2001 – Tarptautinio K. Stanislavskio fondo premija, Maskva, Rusija;
 2003 – ordino „Už nuopelnus Lietuvai“ Didysis kryžius;
 2003 – Kultūros ministerijos premija „Geriausiems sezono profesionalaus teatro menininkams“;
 2004 – specialus žurnalistų ir teatro kritikų prizas „Auksinė kaukė“ už geriausią spektaklį sukurtą Rusijoje, Maskva;
 2005 – Lietuvos Instituto apdovanojimų LT Tapatybė 2004 Garbės raštas „Už Lietuvos teatro kultūros sklaidą“;
 2008 – Nacionalinė pažangos premija;

 Nuorodos 
 Meno fortas
 Menų faktūra
 Eimunto Nekrošiaus spektaklių įrašai – Menų spaustuvė 

 Šaltiniai 

Kategorija:Lietuvos nacionalinės kultūros ir meno premijos laureatai
Kategorija:Nacionalinės pažangos premijos laureatai
Kategorija:Lietuvos teatro režisieriai